**Projektas**

PATVIRTINTA

Jonavos rajono savivaldybės tarybos 2018 m. gegužės d.

sprendimu Nr.1TS–

**JONAVOS JAUNIMO MOKYKLOS IR JONAVOS „NERIES“ PAGRINDINĖS MOKYKLOS REORGANIZAVIMO SĄLYGOS**

**I SKYRIUS**

**BENDROSIOS NUOSTATOS**

1. Jonavos jaunimo mokyklos reorganizavimo prijungimo būdu prie Jonavos „Neries“ pagrindinės mokyklos sąlygos (toliau – reorganizavimo sąlygos) nustato Jonavos jaunimo mokyklos (toliau – reorganizuojama įstaiga) reorganizavimo prijungiant kaip specialiojo ugdymo skyrių prie Jonavos „Neries“ pagrindinės mokyklos (toliau – reorganizavime dalyvaujanti įstaiga) tvarką. Šios reorganizavimo sąlygos parengtos vadovaujantis Lietuvos Respublikos civiliniu kodeksu, Lietuvos Respublikos biudžetinių įstaigų įstatymu, Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, kitais teisės aktais.

**II SKYRIUS**

**REORGANIZUOJAMOS ĮSTAIGOS IR REORGANIZAVIME DALYVAUJANČIOS ĮSTAIGOS DUOMENYS**

2. Reorganizuojama įstaiga – Jonavos jaunimo mokykla, teisinė forma – savivaldybės biudžetinė įstaiga, juridinio asmens kodas – 191673819. Buveinė – Vasario 16-osios g. 31, Jonava LT–55164. Mokykla įregistruota Juridinių asmenų registre, registracijos Nr. 028173. Registracijos data – 1995 m. rugsėjo 1 d. Duomenys apie juridinį asmenį saugomi ir kaupiami Juridinių asmenų registre.

3. Reorganizavime dalyvaujanti įstaiga – Jonavos „Neries“ pagrindinė mokykla, teisinė forma – savivaldybės biudžetinė įstaiga, įstaigos kodas 195093984. Buveinė – Kauno g. 59, Jonava LT – 55179. Mokykla įregistruota Juridinių asmenų registre, registracijos Nr. 068105. Registracijos data – 1998 m. rugsėjo 1 d. Duomenys apie įstaigą kaupiami Juridinių asmenų registre.

**III SKYRIUS**

**REORGANIZAVIMO TIKSLAS, BŪDAS, PAGRINDIMAS**

4. Reorganizavimo tikslas – optimizuoti rajono savivaldybės švietimo įstaigų tinklą, racionaliau panaudoti įstaigų valdymo ir aplinkos lėšas.

5. Reorganizavimo būdas – prijungimas, prijungiant reorganizuojamą įstaigą kaip specialiojo ugdymo skyrių prie reorganizavime dalyvaujančios įstaigos, kuriai pereina visos reorganizuojamos įstaigos teisės ir pareigos. Reorganizavimo metu užtikrinamas specialiųjų bei socialinių įgūdžių ugdymo klasių veiklos tęstinumas. Reorganizavimo metu Jonavos „Neries“ pagrindinės mokyklos pavadinimas nekeičiamas.

6. Reorganizavimo pagrindimas: savivaldybės biudžetinių įstaigų skaičiaus optimizavimas, administracinių išlaidų mažinimas, racionalus turimų išteklių paskirstymas ir panaudojimas, paslaugų kokybės ir įvairovės užtikrinimas.

**IV SKYRIUS**

**REORGANIZAVIMO EIGA IR TERMINAS**

7. Jonavos jaunimo mokykla reorganizuojama iki 2018 m. rugpjūčio 31 d.

8. Juridinių asmenų registro tvarkytojui dokumentai (prašymas įregistruoti juridinio asmens teisinį statusą, reorganizavimo sąlygas ir dokumentas, patvirtinantis, kad sumokėtas atlyginimas už įregistravimą), reikalingi reorganizuojamos ir reorganizavime dalyvaujančios įstaigų statusui įregistruoti, pateikiami ne vėliau kaip pirmą viešo paskelbimo apie reorganizavimo sąlygų parengimą dieną.

9. Ne anksčiau kaip praėjus 30 dienų nuo viešo paskelbimo apie reorganizavimo sąlygų parengimą savivaldybės taryba priima sprendimą dėl biudžetinės įstaigos reorganizavimo, tvirtina reorganizavimo sąlygas ir reorganizavime dalyvaujančios įstaigos nuostatus.

10. Per 5 dienas nuo savivaldybės tarybos sprendimo įsigaliojimo reorganizuojama ir reorganizavime dalyvaujanti įstaiga teisės aktų nustatyta tvarka pateikia Juridinių asmenų registro tvarkytojui tarybos sprendimo reorganizuoti biudžetinę įstaigą originalą arba teisės aktų nustatyta tvarka patvirtintą kopiją.

11. Vadovaujantis Lietuvos Respublikos darbo kodekso 51 straipsnio 1 dalimi reorganizuojamos įstaigos darbuotojų darbo santykiai tęsiami reorganizavime dalyvaujančioje biudžetinėje įstaigoje – Jonavos „Neries“ pagrindinėje mokykloje pagal perimamas darbo sutartis, sudarytas su baigiančia veiklą biudžetine įstaiga.

12. Savivaldybei nuosavybės teise priklausantis ir šiuo metu reorganizuojamos įstaigos patikėjimo teise valdomas turtas perduodamas reorganizavime dalyvaujančiai įstaigai valdyti, naudoti ir disponuoti juo patikėjimo teise.

13. Atliekamas reorganizuojamos įstaigos balansinių ir užbalansinių sąskaitų likučių inventorizavimas, sudaromas reorganizuojamos įstaigos likvidavimo balansas ir surašomas likvidavimo aktas.

14. Reorganizuojamos įstaigos ir reorganizavime dalyvaujančios įstaigos vadovai pasirašo turto, teisių, pareigų perdavimo aktus.

15. Teisės aktų nustatyta tvarka Registrų centrui registruoti pateikiami reorganizavime dalyvaujančios įstaigos nuostatai.

16. Reorganizuojama įstaiga teisės aktų nustatyta tvarka išregistruojama Registrų centre.

**V SKYRIUS**

**TURTO ĮVERTINIMAS**

17. Jonavos jaunimo mokyklos turto vertė 2017 m. gruodžio 31 d. duomenimis sudarė:

17.1. pagal finansinės atskaitomybės dokumentus – 629 349,68 Eur, iš jų:

17.1.1. ilgalaikis turtas – 628 173,05 Eur, likutinė vertė – 252 704,06 Eur;

17.1.2. medžiagos ir kitos atsargos – 701,50 Eur;

17.1.3. piniginės lėšos – 475,13 Eur, iš jų tėvų įnašai – 0,00 Eur, biudžeto pajamos už teikiamas paslaugas – 452,36 Eur, 2 proc. Gyventojų pajamų mokesčio – 22,77 Eur;

17.1.4. gautinos sumos – 24 231,61 Eur;

17.1.5. mokėtinos sumos – 16 828,61 Eur;

17.2. užbalansinėse sąskaitose esantys likučiai – 153 961,32 Eur, iš jų:

17.2.1. ūkinis inventorius – 113 483,26 Eur;

17.2.2. turtas, naudojamas pagal panaudos sutartis – 40 478,06 Eur;

17.2.3. laikinam saugojimui priimtas turtas – 0,00 Eur.

**VI SKYRIUS**

**TURTO PASKIRSTYMAS, PRIEVOLIŲ PERĖMIMAS**

18. Pagal 2018 m. rugpjūčio 31 d. buhalterinės apskaitos duomenis visas turtas, teisės ir prievolės po reorganizavimo perduodami reorganizavime dalyvaujančiai įstaigai.

**VII SKYRIUS**

**APSKAITOS IR FINANSINĖS ATSKAITOMYBĖS DOKUMENTŲ PERĖMIMAS SAUGOTI**

19. Reorganizuojamos įstaigos apskaitos ir finansinės atskaitomybės dokumentus už laikotarpį nuo 2010 m. sausio 1 d. iki 2018 m. rugpjūčio 31 d. perima Jonavos rajono savivaldybės administracijos centralizuoto biudžetinių įstaigų buhalterinės apskaitos skyrius, o iki 2009 m. gruodžio 31 d. – reorganizavime dalyvaujanti įstaiga – „Neries“ pagrindinė mokykla.

20. Reorganizuojamos įstaigos antspaudai, pasirašius turto ir dokumentacijos perdavimo ir priėmimo aktus, sunaikinami teisės aktų nustatyta tvarka.

21. Jonavos jaunimo mokyklos dokumentai perduodami saugoti „Neries“ pagrindinei mokyklai ir Jonavos rajono savivaldybės administracijos centralizuoto biudžetinių įstaigų buhalterinės apskaitos skyriui vadovaujantis Lietuvos Respublikos dokumentų ir archyvų įstatymu pagal 2017–2018 mokslo metų užbaigimo dienos būklę iki 2018 m. rugpjūčio 31 d.

**VIII SKYRIUS**

**FINANSINĖS ATSKAITOMYBĖS KREDITORIAMS PATEIKIMO TVARKA**

22. Jonavos jaunimo mokyklos finansinė atskaitomybė sudaroma už laikotarpį nuo 2018 m. sausio 1 d. iki 2018 m. rugpjūčio 31 d.

**IX SKYRIUS**

**BAIGIAMOSIOS NUOSTATOS**

23. Reorganizacijos metu užtikrinamas reorganizuojamos įstaigos veiklos tęstinumas, įsipareigojimų vykdymas, darbuotojų socialinė apsauga.

Jonavos jaunimo mokyklos direktoriaus pavaduotoja

pagrindiniam ugdymui, l.e. direktoriaus pareigas Edita Paknienė

Jonavos „Neries“ pagrindinės mokyklos direktorė Virginija Guščiuvienė